Diari Oficial de la Generalitat Valenciana


Sumari del DOGV 1996, del 01-04-1993 (1993/827553)

ORDRE de 22 de febrer de 1993, del Conseller de Cultura, Educació i Ciència, per la qual es convoquen subvencions a entitats publiques o privades per a programes d'activitats culturals.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/22/(2)/dof/vci/html**

### Dades del document

Número de DOGV
:   1996

Data del DOGV
:   01-04-1993

Secció del DOGV
:   DISPOSICIONS GENERALS

Número del document
:   1993/827553


Data del document
:   22-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 de febrer de 1993, del Conseller de Cultura, Educació i Ciència, per la qual es convoquen subvencions a entitats públiques o privades per a programes d'activitats culturals.  
La Generalitat Valenciana, segons que estableix l'article 31.4 de l?Estatut d'Autonomia, té competència exclusiva en matèria de cultura. D'acord amb això resulta oportú potenciar les activitats culturals mitjançant el foment de les iniciatives culturals.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca concurs públic per a la concessió de subvencions destinades a sufragar activitats culturals tant d'entitats públiques com privades i s'aproven les bases per les quals es regeix aquesta convocatòria, incloses com a annex d'aquesta ordre.  
Segon  
Les ajudes a què es refereix l'apartat anterior contribuiran al finançament parcial de les despeses ocasionades en la realització dels programes esmentats.  
DISPOSICIONS FINALS  
Primera  
Es delega la Directora General de Promoció Cultural per a la concessió d'aquestes subvencions d'acord amb el que disposa l'article 68 de la Llei de Govern Valencià i en relació amb l'article 47 del text refós de la Llei d'Hisenda Pública de la Generalitat Valenciana.  
Segona  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 22 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX  
Bases de la convocatòria per a l'adjudicació de subvencions per a programes d'activitats culturals  
Primera  
1. Podran sol·licitar aquestes ajudes totes les entitats públiques o privades que realitzen programes d'activitats culturals.  
2. Aquestes ajudes es podran sol·licitar per a qualsevol activitat que es realitze durant 1993.  
3. Es podran finançar a càrrec d'aquestes ajudes les despeses de les activitats encaminades a la difusió cultural.  
Segona  
1. Aquests projectes es finançaran amb els crèdits que figuren en el pressupostos de la Generalitat Valenciana, consignats amb aquesta finalitat i amb els pressupostos de què disposen les entitats tant públiques com privades.  
2. L'aportació de la Conselleria de Cultura, Educació i Ciència en el finançament de cadascuna de les peticions que resulte inclosa serà com a màxim del cinquanta per cent (50%) del cost de la inversió que es realitze en 1993.  
Les entitats públiques o privades hauran d'aportar a càrrec del seu pressupost la part no finançada per la Generalitat Valenciana.  
Tercera  
El termini de presentació de sol·licituds serà d'un mes comptador a partir de l?endemà de la publicació d'aquesta ordre al Diari Oficial de la Generalitat Valenciana.  
A les sol·licituds s'hauran d'adjuntar els documents següents:  
1. Memòria o projecte detallat de cadascuna de les activitats programades amb els seus objectius, data i lloc de celebració d'activitats i balanç d'ingressos i despeses previstos.  
Igualment s'hauran d'indicar les subvencions que s'han sol·licitat d'altres institucions o organismes.  
2. Entitat bancària i número de compte corrent on ha de realitzar-se l?ingrés de la transferència, en cas que siga concedida l'ajuda, i fotocòpia del CIF de l?entitat.  
La documentació assenyalada en aquesta base es presentarà per duplicat en el Registre General de la Conselleria de Cultura, Educació i Ciència, en qualsevol de les seues respectives direccions territorials, en el centres d'informació de l?Oficina d?Informació, Iniciatives i Reclamacions de la Generalitat Valenciana o mitjançant qualsevol dels mitjans establerts en la llei que regule el procediment administratiu.  
Quarta  
1. La selecció prèvia de les sol·licituds la realitzarà una comissió tècnica presidida per la Directora General de Promoció Cultural i de la qual formaran part el Cap del Servei de Promoció i Difusió Cultural i tres membres designats per cadascuna de les direccions territorials, un dels quals actuarà com a secretari.  
2. La comissió tècnica, d'acord amb les sol·licituds presentades i el seu interès, elaboraran la proposta de distribució d'aquestes ajudes, l'aprovació de les quals correspondrà a la Directora General de Promoció Cultural per delegació del conseller.  
Per a la concessió de les subvencions tindran prioritat aquells programes que s'atenguen als següents criteris:  
- Continuïtat en la programació cultural al llarg de tot l'any per part de l?organisme sol·licitant de la subvenció.  
- Coherència dels continguts del programa d'activitats d'acord amb els objectius que el motiven.  
- Amplitud del públic al qual va dirigit i que hi pot accedir.  
- Es considerarà també la valoració dels resultats dels programes d'anteriors exercicis.  
Cinquena  
Tindrà la consideració de beneficiari de la subvenció el destinatari dels fons públics que haja de realitzar l'activitat que va fonamentar el seu atorgament o que es trobe en la situació que legitimà la seua concessió.  
Són obligacions del beneficiari:  
a) Realitzar l'activitat o adoptar el comportament que fonamenta la concessió de la subvenció.  
b) Acreditar davant l?entitat concessionària la realització de l'activitat o l'adopció del comportament i el compliment dels requisits que determinen la concessió o aprofitament de l'ajuda.  
c) El sotmetiment a les actuacions de control financer que corresponen a la Intervenció General, en relació a les subvencions i ajudes concedides.  
d) Comunicar a l?entitat concessionària l?obtenció de subvencions o ajudes per a la mateixa finalitat procedents de qualsevol administració o ens públic.  
e) Els beneficiaris de les subvencions hauran d'acreditar prèviament al cobrament i en la forma que estableix l?Ordre de 7 de gener de 1991, del Conseller d'Economia i Hisenda, que es troben al corrent de les obligacions tributàries i de la Seguretat Social.  
Sisena  
Tota alteració de les condicions tingudes en compte per a la concessió de la subvenció i, en tot cas, l?obtenció concorrent d'altres subvencions o ajudes concedides per altres administracions o ens públics o privats, podrà produir la modificació de la resolució de la concessió.  
Setena  
Procedirà el reintegrament de les quantitats percebudes i l?exigència d'interessos de demora des del moment del pagament de la subvenció en els casos següents:  
a) Incompliment de l?obligació de la justificació.  
b) Obtenir les subvencions sense reunir-hi les condicions requerides.  
c) Incompliment de la finalitat per a la qual la subvenció va ser concedida.  
d) Incompliment de les obligacions imposades als beneficiaris amb motiu de la concessió de la subvenció.  
Vuitena  
Quan en l'exercici de les funcions d'inspecció i control es deduesquen indicis d'incorrecta obtenció, aprofitament o destinació de la subvenció o ajuda percebuda, els agents encarregats de la realització podran acordar la retenció de les factures, documents equivalents o substitutius o de qualsevol altre document relatiu a les operacions en què aquests indicis es manifesten.  
Novena  
Els beneficiaris hauran de fer figurar en la publicitat de les seues activitats (programes, cartells anunciadors, falques publicitàries en ràdio i TV, fotografies, etc.) i en qualsevol documentació gràfica o escrita que hagen elaborat en la seua realització el patrocini de la Conselleria de Cultura, Educació i Ciència.  
Deu  
El pagament de les aportacions de la Generalitat Valenciana es realitzarà de conformitat amb allò establert en la Llei de Pressupostos de la Generalitat Valenciana per a 1993, en els punts 1.b i 2 de l'article 30.  
Per a efectuar el pagament, les entitats públiques o privades hauran de presentar amb anterioritat al 30 de novembre de 1993 la documentació següent:  
- Original o fotocòpia compulsada de les factures o justificants de la inversió realitzada en activitats culturals en 1993, el total del qual supose almenys el doble de l?import de la subvenció concedida.  
- Memòria quantificada de les activitats realitzades.  
Onze  
Conclòs el termini sense que s'haja presentat aquesta documentació, la subvenció quedarà sense efecte i s'arxivarà l'expedient.  
Dotze  
El pagament d'aquestes ajudes es farà efectiu a càrrec de l'aplicació pressupostària 99.59.261.3 dins la línia 401/000/93 anomenada Foment Iniciatives Culturals.  
L'import global màxim destinat a aquestes ajudes serà de trenta-vuit milions vuit-centes setanta-dos mil pessetes (29.832.403 PTA).


Còpia Permalink ELI